stanford-oval/wikipedia huggingface dataset:
Selena Etc.

| --- | --- |


 נתונים כלליים
 מייסדים:  סלינה
 תקופת הפעילות:  27 בינואר 1994 – 1 ביולי 2009 (15 שנים)
 מיקום המטה:  קורפוס כריסטי, טקסס, ארצות הברית
 ענפי תעשייה:  אופנה
 מוצרים עיקריים:  מוצרי שיער וציפורניים, בגדים
 הכנסות:  5 מיליון דולר
 עובדים:  200 (נכון לשנת 2009)
  
 http://selenaetc.com/
 
Selena Etc. היה בוטיק, סלון יופי, וחנות בגדים, בדרום טקסס, שנוסד על ידי הזמרת-יוצרת סלינה. החברה נוסדה ב-27 בינואר 1994 בקורפוס כריסטי, טקסס, שם גם היה בניין המטה הראשי. סלינה פתחה בוטיק נוסף בסן אנטוניו, טקסס בערך באותו הזמן בו בניית בניין המטה הושלמה; שניהם היו מצוידים במכוני יופי פנימיים.
סלינה החלה לייצר בגדים ביחד עם המעצב מרטין גומז, שהפכו לסימן המסחרי שלה. העיצוב של הבגדים היה בהשראת העולם הלטיני והאקזוטי.
היסטוריה

לאחר שזכתה להצלחה בינלאומית כזמרת, החליטה סלינה לפתוח בוטיק במטרה למכור את מוצריה. אביה ומנהלה, אברהם קינטנייה ג'וניור, מינה את יולנדה סלדיבר לנשיאת מועדון המעריצים שלה בשנת 1991 לאחר שסלדיבר ביקשה שוב ושוב שיאשרו לה להקים אחד כזה. בינואר 1994 הפכה סלדיבר למנהלת הבוטיקים של הזמרת. העובדים, מעצבת האופנה ובת דודתה של סלינה, החלו להתלונן על סגנון הניהול הבעייתי של סלדיבר.
בינואר 1995 החל קינטנייה ג'וניור לקבל שיחות טלפון ומכתבים ממעריצים זועמים ששילמו דמי חברות במועדון המעריצים שלה ולא קיבלו בתמורה כלום. הוא החל לחקור את תלונותיהם ומצא ראיות לכך שסלדיבר מעלה בכספי מועדון המעריצים והבוטיקים של סלינה, בסך של 60,000 דולר באמצעות שקים מזויפים. לאחר שמשפחת קינטנייה התעמתה איתה, קנתה סלדיבר אקדח, פיתתה את סלינה להגיע למוטל בו שהתה ולבסוף ירתה בגבה. אף על פי שרופאים ניסו להחיות את סלינה, נקבע מותה מאובדן דם ודום לב. הבוטיקים נסגרו באופן רשמי ביולי 2009.
הצלחה וסגירה

המגזין Hispanic Business דיווח כי הזמרת הרוויחה מעל 5 מיליון דולר מהבוטיקים האלה. בוטיק נוסף אמור היה להיפתח במונטריי שבמקסיקו בשנת 1995, אך בשל רצח סלינה הוא לא נפתח. הבוטיק בסן אנטוניו נסגר זמן מה לאחר שנת 1999. לאחר מותה של סלינה, כריס פרס, בעלה ואלמנה של סלינה, היה אחראי על העסק.
לאחר יום השנה ה-16 לפתיחת הבוטיק בקורפוס כריסטי, הוא נסגר באופן רשמי החל מיולי 2009. שבוע לאחר סגירת החנות, כריס פרס תלה "שלט למכירה" וביקש 91,454 אלף דולרים עבור הבוטיק. מחיר המכירה הסופי היה 165,000 אלף דולר. זמן קצר לאחר המכירה, כל הסחורה והאביזרים שנותרו החלו להימכר במוזיאון סלינה, שנמצא מספר קילומטרים מהמקום בו היה פעם הבניין הראשי של Selena Etc.‏.
הערות שוליים

1 2 3 4 5 6 7 8 9 10 11  Fanny S. Chirinos, Selena Etc. Boutique closes its doors, Caller-Times (באנגלית)
↑  Selena Etc Inc - Corpus Christi, Texas, Insider Pages
1 2  MICHAEL QUINTANILLA, Boutique named after slain Tejano singer Selena closes, Chron, ‏2009-07-01 (באנגלית)
1 2  Selena Etc. Boutique and Salon Tejano Music Superstar, web.archive.org, ‏2009-12-18
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena LIVE! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones - 17 Super Éxitos • 12 Super Éxitos • Las Reinas Del Pueblo • Éxitos y Recuerdos • All My Hits Vol. 1 • All My Hits Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
אדמירל שייטת

אדמירל שייטת היא דרגת הדגל הנמוכה ביותר, דרגה מעל קפטן, בצי המודרני של בלגיה, בולגריה, דנמרק, פינלנד, גרמניה ושוודיה. הדרגה שוות ערך לדרגות קומודור או אדמירל אחורי מדרג נמוך בצי ארצות הברית, בריטניה ומדינות אחרות.
סימולי הדרגה בצבאות שונים

הצי הבולגרי - флотилен адмирал
הצי הדני - flotilleadmiral
הצי הפיני - lippueamiraali
הצי השוודי - Flottiljamiral
גרמניה

פלוטילנאדמירל (בקצרה: FltlAdm ברשימות FADM) היא דרגת קצין דגל הנמוכה ביותר של הצי הגרמני, הדרגה שוות ערך לאדמירל אחורי מדרג נמוך של הצי האמריקני או קומודור של הצי המלכותי. כמו כן הדרגה שוות ערך לבריגדה-גנרל בבונדסוור.
סימני הדרגה שלו, שנלבשים על השרוולים והכתפיים, הם כוכב אחד עם חמש נקודות מעל פס זהב גדול (ללא הכוכב כאשר לולאות דרגה נלבשות). זו דרגה B6 בכללי השכר של משרד ההגנה הפדרלי.
| 0 | 1 | 2 |
| --- | --- | --- |
| דרגה זוטרה: קפיטן צור זי |  (דרגות הבונדסוור) פלוטילנאדמירל | דרגה בכירה: קונטר-אדמירל |
רצף הדרגות (מלמעלה למטה) הוא כדלקמן:
OF-9: אדמירל (גרמניה) / גנרל (גרמניה)
OF-8: ויצה-אדמירל / גנרל-לויטננט
OF-7: קונטר-אדמירל / גנרל-מיור
OF-6: פלוטילנאדמירל / בריגדה-גנרל
הערות שוליים

↑  The abbreviation "OF" stands for de: "Offizier / en: officer / fr: officier / ru: офицер"
אדוארדו גומס

| --- | --- |

 לידה:  20 בספטמבר 1896 פטרופוליס, ברזיל 
 פטירה:  13 ביוני 1981 (בגיל 84) ריו דה ז'ניירו, ברזיל 
 מדינה:  ברזיל 
 השתייכות:  חיל האוויר הברזילאי 
 דרגה:  מרשל חיל האוויר 
 פעולות ומבצעים
 Tenentism  18 of the Copacabana Fort revolt  מלחמת העולם השנייה 
 עיטורים
 מסדר האימפריה הבריטית  מפקד בלגיון ההצטיינות  מסדר ההצטיינות הלאומי של פרגוואי  מסדר ההצטיינות הלאומי 
 
אדוארדו גומס (בפורטוגזית: Eduardo Gomes; ‏20 בספטמבר 1896 – 13 ביוני 1981) היה איש צבא ופוליטיקאי ברזילאי.
ביוגרפיה

נולד בפטרופוליס שבמדינת ריו דה ז'ניירו. למד במכללה צבאית, התגייס לצבא בשנת 1918 והצטרף לחיל האוויר הברזילאי בשנת 1921. במהלך שנות ה-20 של המאה ה-20 השתתף בספר מרד נגד המשטר, ובילה תקופה מסוימת במאסר. לאחר ההפיכה של שנת 1930 בה השתתף, חזר לקריירה בחיל האוויר הברזילאי, בו הגיע ברבות הימים לדרגת מרשל. כמו כן, הקים את שירות הדואר האווירי הצבאי.
במקביל לפיקוד על חיל האוויר, היה ראש מפלגת הלאומיים בברזיל, אחת משלוש המפלגות העיקריות בברזיל. בדצמבר 1945 התמודד על נשיאות ברזיל מול גספאר דוטרה, שזכה בבחירות. ב-1950 התמודד שוב בבחירות לנשיאות ברזיל ושוב הפסיד. בשנת 1954, בעקבות ירי על עיתונאי בידי אנשי משמר הנשיא, טען שמאחורי הירי עומד הנשיא עצמו ודרש חקירה שהביאה להתאבדות נשיא ברזיל, ז'טוליו ורגאס. בעקבות מינוי הנשיא החדש, קפה פיליו, מונה לשר האווירייה (ministro da Aeronáutica) בממשלת ברזיל. הוא החזיק בתפקיד עד שנת 1955 ושב לתפקיד בשנים 1965–1967. נפטר בשנת 1981 בריו דה ז'ניירו ולאחר מותו קיבל את התואר "פטרון חיל האוויר הברזילאי" (Patrono da Força Aérea Brasileira).
נמל התעופה של העיר מנאוס נקרא על שמו.
הממתק הברזילאי בריגדיירו ככל הנראה קרוי על שמו של גומס. ממתקים כאלו חולקו במהלך הקמפיין שלו לנשיאות ברזיל. באותה תקופה היה גומס בדרגת בריגדיר (בריגדיירו, Brigadeiro בפורטוגזית) ומכאן שם הממתק.
הערות שוליים

↑  משבר מדיני רציני בברזיל, לחייל, 24 באוקטובר 1945
↑  משגה של דיקטטור, לחייל, 28 בנובמבר 1945
↑  היקף המשבר בבראזיל, הצופה, 26 באוגוסט 1954
↑  הצבא בברזיל - לצמרת השלטון, דבר, 26 באוגוסט 1954
| --- | --- |
בקרת זהויות :  ISNI: 0000 0000 2882 2023  LCCN: n84214818  VIAF: 38329647   WorldCat (עם VIAF): 38329647 
ערך זה הוא קצרמרבנושא ברזילאים ובנושא אנשי צבא. אתם מוזמנים לתרום לוויקיפדיה ו.
West Ten

West Ten (בעברית: מערב עשר) הוא סינגל שהוקלט על ידי הזמר-יוצר והראפר איי ג'יי טרייסי, ביחד עם הזמרת-יוצרת הבריטית מייבל, מתוך אלבום הבכורה שלה, High Expectations. השיר יצא לאור ב-2 ביולי 2020, על ידי חברת התקליטים איי ג'יי טרייסי, כסינגל מתוך האלבום.
השיר הגיע למקום החמישי במצעד הסינגלים הבריטי.
רקע וכתיבה

השיר נכתב על ידי איי ג'יי טרייסי, פרד אגיין, קמיל פרסל, מייבל וטייק א דייטריפ והופק על ידי פרד וטייק א דייטריפ גם כן. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה. השיר הוא שיר בסגנון גראז' בריטי.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של דויד ביסבל ב-2 ביולי 2020, בשידור חי. הקליפ צבר למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אירלנד | מצעד הסינגלים האירי | 16 |  |
|  הממלכה המאוחדת | מצעד הסינגלים הבריטי | 5 |  |
|  ניו זילנד | המצעד הניו זילנדי הרשמי | 20 |  |
|  סקוטלנד | מצעד הסינגלים הסקוטי | 21 |  |
|  פלנדריה | אולטראטופ 50 | 41 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 400,000 |
 מכירות + הזרמת מדיה בלבד
הערות שוליים

↑  איי ג'יי טרייסי, פרד אגיין, קמיל פרסל, מייבל, טייק א דייטריפ
1 2 3  West Ten - Single by AJ Tracey & Mabel, Apple Music (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  AJ Tracey & Mabel – West Ten (באנגלית), נבדק ב-2020-09-30
1 2  BPI
↑  High Expectations, נבדק ב-2020-09-30
1 2  AJ Tracey & Mabel - West Ten
אברהם גנחובסקי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 בספטמבר 1936 א' בתשרי ה'תרצ"ז תל אביב, פלשתינה (א"י)
 פטירה:  11 באוקטובר 2012 (בגיל 76) כ"ה בתשרי תשע"ג
 מדינה:  ישראל 
 השכלה:  ישיבת פוניבז'  ישיבת קול תורה  ישיבת סלובודקה 
 תקופת הפעילות:  ? – 11 באוקטובר 2012 
 השתייכות:  ליטאים
 תחומי עיסוק:  מראשי ישיבת טשיבין
 רבותיו:  דב בריש וידנפלד, יעקב ישראל קניבסקי 
 חיבוריו:  חדר הורתי, בני ראם ובר אלמוגים
 אב:  אליהו-משה גנחובסקי 
 
הרב אברהם גנחובסקי (א' בתשרי תרצ"ז, 17 בספטמבר 1936 – כ"ה בתשרי תשע"ג, 11 באוקטובר 2012) היה רב ליטאי, מראשי ישיבת כוכב מיעקב-טשיבין בירושלים במשך ארבעים וחמש שנה.
ביוגרפיה

נולד בתל אביב לאליהו משה וד"ר גיטה גנחובסקי. בצעירותו עברה משפחתו להתגורר בגבעת רוקח, בסמיכות לביתו של החזון איש והייתה מקורבת אליו. למד בישיבת קול תורה בירושלים, בישיבת אור ישראל בפתח תקווה אצל הרב יוסף רוזובסקי, בישיבת פוניבז' ובישיבת סלבודקה בבני ברק ובכולל שלה, שם היה מתלמידיו של הרב יחזקאל אברמסקי. במאי 1956 זכה בפרס לחידושי תורה בכתב של משרד הדתות.
בהיותו בן 17 קיבל אביו רשות מהחזון איש להדפיס את "גליונות חזון איש" על התלמוד, בתנאי שייערכו על ידי בנו אברהם. הגליונות סופחו לתלמוד שהדפיס האב בבית הדפוס שלו, "אל המקורות".
בשנות ה-60 נישא לאסתר הדסה (נפטרה בא' באדר א' תשע"ט, 5 בפברואר 2019), בתו של רפאל יונה ברנפלד. לאחר נישואיו התקרב לרב דב בריש וידנפלד מטשיבין, שהיה סבה החורג של אשתו ולרב יעקב ישראל קניבסקי. הוסמך על ידי הרב וידנפלד והרב אלישיב. למד בכולל של ישיבת סלבודקה ושימש כר"מ בישיבת חמ"ד.
באלול תשכ"ז (1967), כשנתיים לאחר פטירת הרב וידנפלד, התמנה על פי צוואתו לכהן כאחד מראשי ישיבת טשיבין בירושלים, תפקיד שמילא עד פטירתו. למרות היותו תושב בני ברק עקב תפקידו בישיבה לרוב שהה במשך השבוע בירושלים.
הרבה לעסוק בפעולות צדקה וחסד והיה מחלק בעצמו חבילות של קמחא דפסחא לנצרכים. כיהן כנשיא המרכז הארצי לטהרת המשפחה.
בשנת תשמ"ח שכל את בנו רפאל יונה לאחר מחלה במהלך שהותם בארצות הברית לצורך ריפויו.
אחיו הוא העיתונאי והכלכלן דב גנחובסקי.
נפטר בגיל 76, בכ"ה בתשרי תשע"ג בבית החולים "שערי צדק" ממחלת הסרטן.
ספריו

חדר הורתי - על מסכת הוריות. יצא לאור לזכרה של אמו.
בני ראם – שיעורים ודרשות שמסר בלילות שבת בבתי כנסת. יצא לאור על ידי תלמידיו.
בר אלמוגים – בהלכות תפילה וברכות, בני ברק תשע"ג
תלמידיו מוציאים מדי שבוע עלון בשם "פרורים משולחן רבינו", ובו שיעוריו הלמדניים על פרשת השבוע.
ביאור על שב שמעתתא, תשע"ח
תלמידיו

במהלך השנים דבקו בו מאות תלמידים, ביניהם:
הרב ישראל ברגר דיין בבית הדין בבני ברק ורב שכונת גני גאולה
האדמו"ר מדז'יקוב הרב חיים מאיר הורוביץ
הרב אברהם מרדכי גולדבלט רו"כ סאדיגורה
לקריאה נוספת

ויאמר הנני, בני ברק, תשע"ד
אלתר אברהם ברוך אלטמן, עמודיה שבעה, בני ברק, תשעט (2018)
הרב שמואל אהרן פיש, אגן הסהר - עובדות והנהגות מהגר"א גנחובסקי, תשע"ה. חלק ב - תשע"ח. חלק ג.
הערות שוליים

↑  "Harav Avraham Genechovsky, zt"l" [הרב אברהם גנחובסקי, זצ"ל]. המודיע (באנגלית). נבדק ב-27 פבר' 2013. {{cite news}}:  (עזרה)(הקישור אינו פעיל)
↑  לשכת הרבנים הראשיים עוזיאל וניסים - בתי דין ודיינים, באתר ארכיון המדינה, עמ' 130
↑  היום חלוקת פרסים לתלמידי ישיבות מצטיינים, הצופה, 6 במאי 1956.
↑  משפחה (באנגלית). No. 432. 31 אוק' 2012. p. 20. {{cite news}}:  (עזרה); חסר או ריק |title= (עזרה)
↑  אחר פטירת סבה של אסתר הדסה נישאה סבתה לרב וידנפלד.
1 2  נתנאל גנץ (17 אוק' 2012). עמי (באנגלית) (90). {{cite journal}}:  (עזרה); חסר או ריק |title= (עזרה)
↑  משפחה (באנגלית). No. 432. 31 אוק' 2012. p. 21. {{cite news}}:  (עזרה); חסר או ריק |title= (עזרה)
↑  "הגאון רבי אברהם גניחובסקי זצ"ל". קול חי. 11 אוק' 2012. {{cite web}}:  (עזרה)
| --- | --- |
בקרת זהויות :  NLI: 987007307948805171  ISNI: 0000 0004 0296 9659  LCCN: nr2004008116  VIAF: 298957956   WorldCat (עם VIAF): 298957956
אדוארדו דואלדה

אדוארדו אלברטו דוּאַלְדֶה (בספרדית: Eduardo Alberto Duhalde; נולד ב-5 באוקטובר 1941) הוא פוליטיקאי ארגנטינאי, שכיהן כנשיא ארגנטינה בין השנים 2002–2003.
ביוגרפיה

דואלדה נולד ב-5 באוקטובר 1941 בלומאס דה סמורה, בבואנוס איירס. הוא הוסמך כעורך דין בשנת 1970 וב-1987 התמנה לחבר בקונגרס הארגנטינאי ולסגנו של הנשיא קרלוס מנם עד לפרישתו ב-1991, לטובת כהונה כמושל פרובינציית בואנוס איירס.
ב-1999 רץ דואלדה לתפקיד נשיא ארגנטינה, אך הפסיד בבחירות לפרננדו דה לה רואה. ב-2001 התפטר דה לה רואה בשל המשבר הכלכלי הקשה שפקד את ארגנטינה. ההתפטרות עוררה משבר חוקתי שבמהלכו הוחלפו ארבעה נשיאים בתוך 15 יום, אשר בסופם מונה דואלדה לנשיא ארגנטינה על ידי הוועדה המחוקקת ב-2 בינואר 2002. מיד עם השבעתו התחוללו במדינה הפגנות ענק של מפגיני השמאל שהתנגדו לבחירתו[דרוש מקור]. דואלדה הצליח לשכך את המהומה ותחת לחץ פוליטי קרא להקדמת הבחירות בשישה חודשים מהמועד המתוכנן. בבחירות, שנערכו ב-2003, ניצח נסטור קירשנר וב-25 במאי באותה שנה נתמנה קירשנר לנשיא. בדצמבר 2009 הכריז דואלדה על כוונתו להתמודד שוב על הנשיאות בבחירות שנערכו ב-2011.
הערות שוליים

↑  הכרזתו של דואלדה (בספרדית)
| --- | --- |
בקרת זהויות :  BnF: cb16141274b (data)  GND: 122703618  ISNI: 0000 0001 1441 0930  LCCN: nr90007137  NTA: 31424266X  SNAC: w67b1ptv  SUDOC: 07721885X  VIAF: 32885266   WorldCat (עם VIAF): 32885266 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אדמירל מוסקווה

אדמירל דלינדללה מוּסְקְווֶה (באנגלית: Admiral Dalindlela Muskwe; נולד ב-21 באוגוסט 1998 בהארארה שבזימבבואה) הוא כדורגלן זימבבואי המשחק בעמדת החלוץ בקבוצת פליטווד טאון ובנבחרת זימבבואה.
קריירת מועדונים

מוסקווה גדל במחלקת הנוער של לסטר סיטי החל משנת 2007. בחודש יוני 2016 חתם על החוזה המקצועני הראשון שלו במועדון, עד לשנת 2019.
ב-28 בינואר 2020 הושאל לסווינדון טאון מהפוטבול ליג השנייה למשך חצי עונה.
ב-5 בינואר 2021 הושאל למשך חצי עונה לוויקומב וונדררס מהפוטבול ליג צ'מפיונשיפ.
ב-15 ביולי 2021 חתם מוסקווה בלוטון טאון מהפוטבול ליג צ'מפיונשיפ.
קריירה בינלאומית

ב-8 בנובמבר 2017 ערך מוסקווה את הופעת הבכורה שלו בנבחרת זימבבואה, בהפסד 0–1 לנבחרת לסוטו במשחק ידידות. ב-10 בספטמבר 2019 הבקיע את שער הבכורה שלו בנבחרת, בניצחון 1–3 על נבחרת סומליה במסגרת מוקדמות מונדיאל 2022.
הערות שוליים

↑  SHOOT for the Stars: Leicester City’s Admiral Muskwe באתר Shoot, ‏ 18 בפברואר 2017 (באנגלית)
↑  Youngsters Muskwe And Barnes Pen Pro Leicester City Deals באתר הרשמי של לסטר סיטי, 25 ביוני 2016 (באנגלית)
↑  Admiral Muskwe Joins Swindon Town On Loan באתר הרשמי של לסטר סיטי, 28 בינואר 2020 (באנגלית)
↑  Admiral sails in on loan באתר הרשמי של וויקומב וונדררס, 5 בינואר 2021 (באנגלית)
↑  Admiral Muskwe: Luton Town bring Leicester City striker on board באתר BBC, ‏ 15 ביולי 2021 (באנגלית)
↑  Mutekede impressed by debutants באתר הרשמי של התאחדות הכדורגל הזימבבואית, 25 בנובמבר 2017 (באנגלית)
| נבחרת זימבבואה – גביע אפריקה לאומות 2021 |
| --- | --- | --- |
|  1 מהרי •  2 מורווירה •  3 זמורה •  4 מדזונגווה •  5 טקווארה •  6 מודימו •  7 ואדי •  8 בניו •  9 מויו •  10 קאדוורה •   11 טייגרה •  12 קנגווה • 13 קאמוסוקו •  14 בהאסרה • 15 האדבה • 16 מהאצ'י • 17 מוסונה • 18 דיוב • 19 מוסקווה • 20 מודוהווה • 21 שומבה • 22 צ'ימוומבה • 23 מאפיסה • 24 צ'יוונגה • 25 אנטוניו • 26 מוטימבאניוקה • מאמן: מאפזה |  1 מהרי •  2 מורווירה •  3 זמורה •  4 מדזונגווה •  5 טקווארה •  6 מודימו •  7 ואדי •  8 בניו •  9 מויו •  10 קאדוורה •   11 טייגרה •  12 קנגווה • 13 קאמוסוקו •  14 בהאסרה • 15 האדבה • 16 מהאצ'י • 17 מוסונה • 18 דיוב • 19 מוסקווה • 20 מודוהווה • 21 שומבה • 22 צ'ימוומבה • 23 מאפיסה • 24 צ'יוונגה • 25 אנטוניו • 26 מוטימבאניוקה • מאמן: מאפזה | זימבבואה |
Middle Child

"Middle Child" (בעברית: "ילד אמצעי"; מעוצב: "MIDDLE CHILD") הוא סינגל שהוקלט על ידי הראפר האמריקאי ג'יי קול. השיר יצא לאור ב-23 בינואר 2019, דרך דרימוויל רקורדס, השיר נכתב על ידי ג'יי קול והופק על ידי טי-מינוס וג'יי קול. השיר מכיל דגימה מתוך השיר "Wake Up to Me", שנכתב על ידי פלדר והריס ובוצע על ידי פירסט צ'ויס.
רקע

ב-20 בינואר 2019 קול מחק את כל התמונות בעמוד האינסטגרם שלו, יום לאחר מכן פרסם קול מספר פוסטים המכילים שורות מתוך השיר, מאוחר יותר, קול מחק את כל הפוסטים. באותו יום קול הודיע במדיה החברתית שהוא הולך להוציא את השיר בתאריך 23 בינואר 2019 והעלה את העטיפה אשר הציגה את כותרת השיר באותיות גדולות על רקע אפור.
השיר נכנס לאלבום האוסף של הלייבל של ג'יי קול דרימוויל רקורדס Revenge Of The Dreamers III.
וידאו קליפ

הווידאו קליפ של השיר הועלה לערוץ יוטיוב הרשמי של קול ב-25 בפברואר 2019. ב-22 בפברואר קול הודיע על הקליפ באתר טוויטר. הקליפ צולם בגאורגיה ובוים על ידי הראפר מז. בקליפ מופיעים אמנים מהלייבל של קול דרימוויל רקורדס לוט, אומן וקוז.}
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2019 | פרסי ה-BET | בחירת הצופה של קוקה קולה | מועמדות |
| 2019 | פרסי ההיפ הופ של BET | הטראק המשפיע | זכייה |
| 2019 | פרסי המוזיקה של סול טריין | פרס רית'ם אנד בארס | מועמדות |
| 2020 | פרס גראמי | מופע הראפ הטוב ביותר | בהמתנה |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  ארצות הברית | בילבורד הוט 100 | 4 |  |
|  ארצות הברית | Hot R&B/Hip-Hop Songs | 2 |  |
|  ארצות הברית | מצעד השירים הקצביים | 1 |  |
|  ארצות הברית | רולינג סטון טופ 100 | 30 |  |
|  גרמניה | GfK – טופ 100 | 70 |  |
|  דנמרק | היטליסטן | 29 |  |
|  הולנד | מצעד 40 הסינגלים ההולנדיים | 47 |  |
|  הונגריה | Rádiós Top 40 | 22 |  |
|  הממלכה המאוחדת | מצעד הסינגלים הבריטי | 9 |  |
|  יוון | IFPI Greece | 4 |  |
|  ליטא | AGATA | 4 |  |
|  נורווגיה | VG-lista | 16 |  |
|  סלובקיה | ČNS IFPI | 22 |  |
|  צרפת | SNEP | 192 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 15 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 5× פלטינה | 350,000 |
| איטליה (FIMI) | זהב | 25,000 |
| ארצות הברית (RIAA) | יהלום | 10,000,000 |
| ברזיל (Pro-Música Brasil) | 2× פלטינה | 80,000 |
| דנמרק (IFPI Denmark) | פלטינה | 90,000 |
| הממלכה המאוחדת (BPI) | פלטינה | 600,000 |
| ניו זילנד (Recorded Music NZ) | זהב | 15,000 |
| פולין (ZPAV) | זהב | 10,000 |
| פורטוגל (AFP) | זהב | 5,000 |
סיכום
| בכל העולם | — | 11,175,000 |
היסטוריית יציאות

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולמי | 23 בינואר 2019 | הזרמת מוזיקה • הורדה דיגיטלית | דרימוויל רקורדס |  |
הערות שוליים

↑  MIDDLE CHILD - Single by J. Cole (באנגלית אמריקאית), נבדק ב-2019-07-14
↑  BMI | Repertoire Search, repertoire.bmi.com (ארכיון)
↑  J. Cole Comes Back To Instagram, "I'm Counting My Bullets", HotNewHipHop
↑  J. Cole Announces New Single "Middle Child" Dropping Wednesday, HotNewHipHop
1 2  How To Make Beats with Tay Keith | Jobs Unlisted, Complex (באנגלית)
↑  J. Cole Set To Debut "Middle Child" Music Video On Monday, HotNewHipHop
↑  Gold & Platinum, RIAA (באנגלית אמריקאית)
↑  Middle Child by J. Cole, dreamville.lnk.to (באנגלית)
| --- | --- |
בקרת זהויות :  MusicBrainz release group: d263c57b-400b-4553-9fc2-b329497c6488
אבי לוי (שף)

| --- | --- |
אין תמונה חופשית
 לידה:  30 בנובמבר 1976 (בן 47) ירושלים
 סגנון בישול:  המטבח הים-תיכוני  פיוז'ן  המטבח הצפון אפריקאי
 מסעדות:  "המוציא" (ירושלים) "בית הכוון" (ירושלים)  "צ'יריפום" (תל אביב)   ״מצלה״ (ירושלים)
 טלוויזיה:  זכה בעונה השנייה של התוכנית "מאסטר שף"  השתתף עם אשתו אילנית בתוכנית ״זוג מנצח VIP״  שף מתחלף
 
אבי לוי (נולד ב-30 בנובמבר 1976) הוא שף ומסעדן ישראלי. התפרסם לראשונה כאשר זכה בעונתה השנייה של תוכנית המציאות "מאסטר שף".
ביוגרפיה

לוי נולד, גדל והתחנך בירושלים בשכונות בית הכרם ומוסררה למשפחה יוצאת מרוקו ואלג'יריה. מסבתו ומאמו רכש את אמנות הבישול ואת האהבה לאוכל.
בנעוריו החל לצרוך סמים ומשום כך לא השלים גם את שירותו בצה"ל. במשך מספר שנים היה מכור לסמים קשים מסוגים שונים ואף ריצה שתי תקופות מאסר בכלא בגין עבירות מרמה וזיוף ובגין עבירות של סחר בסמים. בהשפעת משפחתו נכנס למכון גמילה והתנקה. תקופה קצרה לאחר מכן רשמה אותו אחותו לתוכנית הריאליטי "מאסטר שף". הוא עבר את שלב האודישנים, נכנס גם לנבחרת התוכנית ואף זכה בה בהמשך במקום הראשון ובתואר "המאסטר שף של ישראל" וגם לאהדה ציבורית רחבה.
בשנת 2012 כשנה לאחר זכייתו בתוכנית, "מאסטר שף" פתח את מסעדת "המוציא", שמשלבת אוכל מסורתי ירושלמי, מרוקאי ואלג'יראי עם אלמנטים חדשניים. המסעדה זוכה להצלחה ולביקורות משבחות. לאחר הצלחת מסעדת "המוציא" פתח עם שותפים שלוש מסעדות נוספות "בית הכוון" ו"מצלה" בירושלים ו"צ'יריפום" בתל אביב, שהן קלילות יותר המשלבות אוכל בעמידה וטייק אוויי.
בשנת 2017 השתתף עם אשתו אילנית בתוכנית המציאות "זוג מנצח VIP".
בינואר 2023 השתתף בתוכנית "שף מתחלף" שמשודרת ברשת 13, והחליף מסעדה עם השפים איתי קושמרו ושמי גולומב.
חיים אישיים

לוי נשוי לאילנית ואב לארבעה ילדים.
הערות שוליים

↑  שגיא כהן, "המוציא": המסעדה של אבי לוי משאירה טעם של עוד, באתר הארץ, 29 ביוני 2012
| --- | --- |
בקרת זהויות :  NLI: 987011246504905171  LCCN: no2017034659  VIAF: 290149066674665601502   WorldCat (עם VIAF): 290149066674665601502
Medellín

Medellín (בעברית: מדיין) הוא סינגל שהוקלט על ידי הזמרת-יוצרת האמריקאית מדונה, ביחד עם הזמר-יוצר הקולומביאני מאלומה. השיר יצא לאור ב-17 באפריל 2019, כסינגל הראשון מתוך אלבומה הארבעה-עשר, Madame X‏ (2019).
שיר זה הוא הסינגל הראשון אותו מוציאה מדונה מאז "Hold Tight", שיצא בשנת 2015.
רקע וכתיבה

בינואר 2018, הצהירה מדונה באינסטגרם שלה, כי היא עובדת על אלבומה הארבעה העשר העתיד לצאת בשנת 2019. ארבעה חודשים לאחר מכן, הופיעה בנשף המט גאלה שהתקיים בניו יורק, עם להיטה "Like a Prayer". באותה ההופעה שרה מדונה קטע קצר מתוך שיר אשר לא יצא עד היום. היא טענה כי שיר זה הולך להיכלל באלבומה החדש. מילותיו של השיר אף עלו לאתר Genius, ביחד עם עטיפת השיר.
בהמשך, נסעה מדונה לפורטוגל. במשך שהותה שם, היא פרסמה קטעים מתוך קליפ אשר טרם יצא, ותמונות מתוך האלבום העתידי. באפריל 2019, אישר מאלומה בראיון כי הוא עובד עם מדונה על שיר חדש. בסמוך לכך, המפיק המוזיקלי מירווה אחמדזאי שעבד בעבר עם מדונה על אלבומה, American Life, אישר כי הוא עובד איתה גם כן על אלבומה העתידי.
בראיון שערכו ווג איטליה עם מדונה, היא אישרה כי אלבומה עתיד לצאת בשנת 2019. ב-14 באפריל 2019, היא פרסמה ברשתות החברתיות קטעי וידאו קצרים ותמונות, הקשורות לאלבום העתידי. היא אף ציינה כי שם האלבום הוא Madame X. יום למחרת פרסמה כי הסינגל הראשון מתוך האלבום "Medellín", בו ישתתף הזמר-יוצר הקולומביאני מאלומה, עתיד לצאת יומיים לאחר מכן. כמו כן, הוא יצא לאור לרשתות הזרמות המדיה ב-17 באפריל 2019.
וידאו קליפ

הווידאו קליפ המלא שיצא עבור השיר פורסם בשידור חי מ-MTV ב-24 באפריל 2019. טרם פורסם הקליפ, נערך עם מדונה ראיון בו היא דיברה על משמעות האלבום, שמו, עטיפתו והשיר עצמו. כמו כן, טרם יצא הקליפ פורסמו עשרות תמונות וקטעי וידאו שונים מתוכו ברשתות חברתיות.
הופעה

עם השיר מדונה הופיעה במהלך טקס פרסי המוזיקה של בילבורד, אשר התקיים ב-1 במאי 2019. מגזין בילבורד דירגו את ההופעה במקום השני בסקירה שהעלו לאחר סיום הטקס.